पाएं अपने शहर की ताज़ा ख़बरें और फ्री ई-पेपरडाउनलोड करें
संपूर्ण लॉकडाउन नहीं होने के बाद भी कोरोना की दूसरी लहर का असर ट्रेन और रोडवेज बस सेवाओं पर भी नजर आ रहा है। यात्री भार नहीं मिलने से रेलवे ने शनिवार से कोटा-मंदसौर ट्रेन भी अगले आदेश तक बंद कर दी। मप्र ने राजस्थान से आने वाली रोडवेज बसों पर भी अब रोक लगा दी।
कई राज्यों में अघोषित लॉकडाउन या कर्फ्यू के साथ संक्रमण भी जानलेवा होने से पब्लिक ट्रांसपोर्ट में भी यात्रीभार कम हो गया। रेलवे ने जिस तरह अनलॉक में धीरे-धीरे कई ट्रेनें बहाल की। अब वो एक-एक कर खाली दौड़ रही ट्रेनों को बंद कर रहा है।
रतलाम-चित्तौड़गढ़ रेल खंड पर कोटा मंडल ने गत महीने ही शुरू की कोटा-मंदसौर ट्रेन एक मई से बंद कर दी। इससे पहले रतलाम-भीलवाड़ा डेमू, इंदौर-दिल्ली सरायरोहिला, इंदौर-बीकानेर साप्ताहिक ट्रेन 20 मई तक निरस्त की गई थी। इंदौर-उदयपुर एक्सप्रेस भी सप्ताह में तीन दिन ही चला रहे हैं। इंदौर-जाेधपुर ट्रेन बदले हुए मार्ग वाया उज्जैन-देवास होकर चलेगी। इधर, रेलवे ने मेवाड़ एक्सप्रेस ट्रेन में एक अतिरिक्त कोच जरूर बढ़ाया है।
राजस्थान से आने वाली बसों के मप्र सीमा में प्रवेश पर रोक...संक्रमण की चेन ब्रेक करने के लिए पब्लिक ट्रांसपोर्ट पर भी रोक लगाई जा रही है। राजस्थान सीमा सील होने के बाद मप्र सरकार ने भी सीमाएं सील करने के साथ राजस्थान से आने-जाने वाली सभी बसों के प्रवेश पर रोक लगा दी है।
शुक्रवार को राज्य परिवहन प्राधिकार सचिव ने आदेश जारी कर फिलहाल 7 मई तक मप्र सीमा में राजस्थान की सभी यात्री बसों के प्रवेश पर रोक लगा दी। पालन कराने के लिए सभी प्रभारी परिवहन चैक पोस्ट को निर्देश दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn